CELEX: 32009R0203
Language: bg
Date: 2009-03-16 00:00:00
Title: Регламент (ЕО) № 203/2009 на Комисията от 16 март 2009 година за изменение на Регламент (ЕО) № 1137/2007 по отношение на употребата на фуражната добавка Bacillus subtilis (О35) във фураж, съдържащ декоквинат и наразин/никарбазин (Текст от значение за ЕИП)

17.3.2009   
            
            
               BG
            
            
               Официален вестник на Европейския съюз
            
            
               L 71/11
            
         
      РЕГЛАМЕНТ (ЕО) № 203/2009 НА КОМИСИЯТА
   
   от 16 март 2009 година
   за изменение на Регламент (ЕО) № 1137/2007 по отношение на употребата на фуражната добавка Bacillus subtilis (О35) във фураж, съдържащ декоквинат и наразин/никарбазин
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за употребата при храненето на животните (1), и по-специално член 13, параграф 3 от него,
   като има предвид, че:
   
               (1)
            
            
               В Регламент (ЕО) № 1831/2003 се предвижда разрешително за използването на добавки при храненето на животните, както и основанията и процедурата за издаването на такова разрешително.
            
         
               (2)
            
            
               В Регламент (ЕО) № 1831/2003 се предвижда възможност разрешителното за дадена добавка да се изменя по искане на притежателя на разрешителното и след консултация с Европейския орган за безопасност на храните („органът“).
            
         
               (3)
            
            
               Употребата на препарата от микроорганизми Bacillus subtilis DSM 17299 (O35) бе разрешена за десет години при пилета за угояване с Регламент (ЕО) № 1137/2007 на Комисията (2).
            
         
               (4)
            
            
               В съответствие с разпоредбите на член 7 от Регламент (ЕО) № 1831/2003 беше подадено заявление за изменение на разрешително за посочения препарат, за да се разреши неговата употреба във фуражи, съдържащи кокцидиостатиците декоквинат и наразин/никарбазин за пилета за угояване. Това заявление беше придружено от данните и документите, изисквани съгласно член 7, параграф 3 от посочения регламент.
            
         
               (5)
            
            
               В своето становище от 22 октомври 2008 г. органът стигна до заключението, че съвместимостта на добавката Bacillus subtilis DSM 17299 (O35) с декоквинат и наразин/никарбазин е установена (3).
            
         
               (6)
            
            
               Условията, предвидени в член 5 от Регламент (ЕО) № 1831/2003, са изпълнени.
            
         
               (7)
            
            
               Следователно Регламент (ЕО) № 1137/2007 следва да бъде съответно изменен.
            
         
               (8)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕО) № 1137/2007 се заменя с текста в приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 16 март 2009 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 268, 18.10.2003 г., стр. 29.
   
      (2)  ОВ L 256, 2.10.2007 г., стр. 5.
   
      (3)  Научно становище на Групата по добавките и продуктите или веществата, използвани при храненето на животни (FEEDAP) по искане на Европейската комисия относно съвместимостта на микробния продукт O35 (Bacillus subtilis) с декоквинат и наразин/никарбазин. The EFSA Journal (2008) 840, стр. 1—7.
   
      ПРИЛОЖЕНИЕ
      
         
                     Идентификационен номер на добавката
                  
                  
                     Наименование на притежателя на разрешителното
                  
                  
                     Добавка
                     (търговско наименование)
                  
                  
                     Състав, химична формула, описание, аналитичен метод
                  
                  
                     Вид или категория на животното
                  
                  
                     Максимална възраст
                  
                  
                     Минимално съдържание
                  
                  
                     Максимално съдържание
                  
                  
                     Други разпоредби
                  
                  
                     Срок на валидност на разрешителното
                  
               
                     CFU/kg пълноценен фураж с 12 % съдържание на влага
                  
               
                     Категория „Зоотехнически добавки“. Функционална група: стабилизатори на чревната флора
                  
               
                     „4b1821
                  
                  
                     Chr. Hansen A/S
                  
                  
                     
                        Bacillus subtilis DSM 17299 (O35)
                  
                  
                     
                                  
                              
                              
                                 Състав на добавката:
                                 Препарат от Bacillus subtilis
                                 
                                 DSM 17299
                                 с минимално съдържание на 1,6 × 109 CFU/g добавка
                              
                           
                                  
                              
                              
                                 Характеристика на активното вещество:
                                 
                                    Bacillus subtilis DSM 17299 спори концентрат
                              
                           
                                  
                              
                              
                                 Аналитичен метод (1):
                                 Метод за преброяване чрез разстилане в триптон-соев агар с предварителна топлинна обработка на пробите фураж
                              
                           
                  
                     Пилета за угояване
                  
                  
                     —
                  
                  
                     8 × 108
                     
                  
                  
                     1,6 × 109
                     
                  
                  
                     
                                 1.
                              
                              
                                 В упътването за употреба на добавката и премикса да се посочат температурата на съхранение, срокът на годност и стабилността при гранулиране.
                              
                           
                                 2.
                              
                              
                                 Използването е разрешено във фуражите, съдържащи следните разрешени кокцидиостатици: диклазурил, халофугинон, робенидин, декоквинат и наразин/никарбазин.
                              
                           
                  
                     22 октомври 2017 г.
                  
               
      
         (1)  Подробна информация относно аналитичните методи може да бъде намерена на интернет адреса на референтната лаборатория на Общността: www.irmm.jrc.be/crl-feed-additives“